# Daft Punk's Electroma

### от Уикипедия, свободната енциклопедия

Daft Punk's Electroma
Режисура | Daft Punk
Сценарий | Тома Бангалтер Ги-Манюел дьо Хомем-Кристо Седрик Хервет Пол Хан
Актьори | Питър Хурто, Майкъл Риш, Ерик Мабиус
Разпространител | Daft Arts / Wild Bunch
Премиера | 6 юни, 2007[1] есента на 2007[2]
Времетраене | 74 мин
Страна | Германия/Обединеното кралство/Франция/САЩ
Език | английски
Външни препратки
Страница в IMDB

Daft Punk's Electroma е филмов проект на френското дуо Daft Punk. В него става дума за двама роботи, които искат да станат хора. Това е третият филм на групата, но за разлика от първите два тук музиката не е на Daft Punk.

## [редактиране] Филми на Daft Punk

Daft Punk's Electroma е третият филмов проект на групата Daft Punk.

### [редактиране] D.A.F.T. - A story about Dogs, Androids, Firemen and Tomatoes

Първият пълнометражен филм, издаден от французите, D.A.F.T. - A story about Dogs, Androids, Firemen and Tomatoes, включва музика от албума Homework, а части от филма са използвани за клипове на песните от този албум Fresh, Robot Rock и Technologic, хитове, на които групата дължи своя невероятен успех извън родината си.

### [редактиране] Interstella 5555

С издаването на новия си албум Discovery, Daft Punk пускат и нов филм, Interstella 5555 - The 5tory of the 5ecret 5tar 5ystem, от който отново са взети клиповете на песните от албума. Филмът е анимационен и, както Daft Punk поясняват, е символ на детското у хората. Това обяснява защо албумът е толкова различен от досегашните прояви на дуото - те са го кръстили Discovery („ откриване“), защото според тях детската възраст е именно време на изследване на света.

### [редактиране] Daft Punk's Electroma

Daft Punk's Electroma е първият режисьорски опит на Daft Punk, необвързан с тяхната музика. Според една остра рецензия за филма това е било грешка, ала много фенове смятат, че филма не би могъл да постигне внушението, което постига, само с песните от този албум.

## [редактиране] Особености и сюжет на Daft Punk's Electroma

Действието в Daft Punk's Electroma се развива бавно. В целия филм няма и следа от говор, като се изключат гласовете в някои от песните.

Робот 1 (вляво) и Робот 2 (вдясно)
Внимание: Материалът по-долу разкрива сюжета на произведението!

Главните герои са двама и са в роботските костюми, в които често намираме членовете на Daft Punk. В първите 9 минути от филма наблюдаваме колата, в която се намират двамата главни героя, по междуградски път. Регистрацията е „HUMAN“ (човек).

Пристигат в град, населен изцяло с роботи. Там слизат от колата и се доближават до сграда, в която ще се опитат да ги направят хора - изливат течност с цвят на кожа върху шлемовете им и им залепват нос, очи, уши които изглеждат съвсем истински... Крайният резултат са кукли, жалки подобия на хора. Жителите на града не свалят поглед от мечтателите, докато маските им се топят под изгарящото слънце. Влизат в помещение с лошо осветление, където Робот 1 не откъсва очи от огледалото, но подканен от Робот 2 изхвърля разтопената си маска, почиства се и излизат навън.

Там започва дългата им разходка в пустинята. В един Робот 1 се спира и съблича якето си, като се обръща с гръб към спътника си. Робот 2 натиска бутоните на гърба на своя приятел, който се отдалечава и избухва. Робот 2 продължава сам в пустинята и на другия ден се отказва, сваля якето си и се опитва да достигне бутоните на своя гръб, ала не може. Сваля си шлема, и го разбива отчаяно в земята. Взема едно от блестящите парченца и го използва като лупа пред залязващото слънце и си пали ръката. Огънят се разраства и той продължава в пустинята запален.

Край на разкриващата сюжета част.

## [редактиране] Състав

### [редактиране] Режисьори (Daft Punk)

- Тома Бангалтер (Thomas Bangalter)
- Ги-Манюел дьо Хомем-Кристо (Guy-Manuel de Homem Christo)

### [редактиране] Актьори

- Питър Хурто (Peter Hurteau) като Робот 1
- Майкъл Риш (Michael Reich) като Робот 2

### [редактиране] Сценаристи

- Тома Бангалтер (Thomas Bangalter)
- Ги-Манюел дьо Хомем-Кристо (Guy-Manuel de Homem Christo)
- Седрик Хервет (Cedric Hervet)
- Пол Хан (Paul Hahn)

### [редактиране] Продуцент

- Пол Хан (Paul Hahn)

## [редактиране] Бележки

1. ↑ Aztec International Entertainment aztecinternational.com.au. Retrieved on 10 юни, 2007
2. ↑ Daft Punk's Electroma Coming to North America Pitchfork Media Retrieved on 13 юни, 2007.

## [редактиране] Външни препратки

- Защото музиката представя Daft Punk's Electroma
- „Daft Punk's Electroma“ в Internet Movie Database
- Трейлърът на Teaser
- Списък на участниците
- Преглед на снимки и информация
- Снимки

Взето от „http://bg.wikipedia.org../../../d/a/f/Daft_Punk%27s_Electroma_7f86.html“.

Категория: Филми от 2006 година

##### Views

- Статия
- Беседа
- Текуща версия

##### Търсене

##### На други езици

- Français
- Italiano
- Português
- English